Budyšin. Mnoho naprašowanjow dla je so Serbski ludowy ansambl rozsudźił, poskićić přidatne předstajenje swojeho wuspěšneho wječorneho ptačokwasneho programa „Po serbskich slědach“, a to njedźelu, 11. februara, w 19.30 hodź. na žurli SLA. Zastupne lisćiki dóstanu zajimcy při wječornej kasy. Předstajenja jutře w 16 a 19.30 hodź. kaž tež njedźelu w 16 hodź. su wupředate.
Kružk pisacych w hospodźe
Chrósćicy. Wosom čłonow wopřijmje Róžeńčanski kružk pisacych, kotřiž pod nawodom spisowaćela Bena Budarja prawidłownje swójske twórby pisaja. Lětsa kružk hižo swoje 55. narodniny swjeći a přeco hišće so z pjerow kreatiwne ideje wužórla. Hač do lěća ma samo nowa zběrka wuńć: „Zornjatka na puću“. Něštožkuli z tejele knihi budźe hižo słyšeć jutře, sobotu, w 19.45 hodź w Chróšćanskej putniskej hospodźe. Hobbyjowi poeća čitaja basnje a powědančka wo běhu lěta, zdźěla podpěrani wot młodeje generacije. Wo hudźbny přewod postara so čłonka kružka Marija Šołćina na gitarje.
Poskitk za prózdniny
szl_Latn szl_Latn szl_Latn slk_Latn